На спомен-костурницу положено је неколико десетина венаца и свежег цвећа са жељом да се пали борци и њихова дела никада не забораве и догађај никада не понови. Испред Владе Србије венац је положио министар Александар Вулин, затим венце су положили представници Војске Србије, представници амбасада Русије, Украјине, Белорусије, Бугарске, многе борачке организације и грађани из целе земље. Шабачку делагацију на овој свечаности од двадесет чланова, у којој су били представници ГО СУБНОР, Удружења војних пензионера Шапца, Удружења резервних војних старешина и Удружења за неговање традиција и сећање на борце изгинуле у прошлим ратовима, положили су заједнички венац на спомен костурницу.